《秋日偶成 其五》
明代·陈之遴

人物江东故不群，剑花诗草日纷纷。浅深秋水扁舟月，远近寒纷两屐云。

《越绝书》探琼笈古，《吴趋歌》送玉杯醺。卧游此际看丘壑，似有松声静夜闻。

作者简介：（1605—1666）明末清初浙江海宁人，字素庵。明崇祯十年进士，授编修，迁中允。因故革职。入清，授秘书院侍读学士，累官礼部尚书、弘文院大学士。坐贿结内监吴良辅，论斩。免死，流徙尚阳堡。康熙初死于徙所。有《浮云集》。